จะซื้อรถยนต์แบบพันทาง  หรือขึ้นประจำทางกันดี?
ในทุกวันนี้ มีผู้ถกกันมากขึ้นเรื่อยๆ ว่า จะซื้อรถยนต์แบบพันทาง หรือว่าจะขึ้นรถเมล์ประจำทาง หรือขี่จักรยานไปทำงานดี การตัดสินใจเหล่านั้น
กิจกรรมเกือบทุกอย่างที่เราประกอบในชีวิตประจำวันไม่ว่าจะอยู่ที่บ้าน โดยเปิดไฟฟ้า ดูโทรทัศน์ หรือขับรถนั้น ล้วนแต่ใช้พลังงานและการใช้พลังงานในเกือบทุกกรณี ก่อให้เกิดก๊าซคาร์บอนไดออกไซด์และก๊าซเรือนกระจกอื่นๆ ขณะนี้ รัฐบาลและองค์การเกี่ยวกับสิ่งแวดล้อม กำลังวัดปริมาณของก๊าซคาร์บอนไดออกไซด์และก๊าซเรือนกระจกอื่นๆที่เกิดจากการทำกิจกรรมต่างๆ ของมนุษย์เรา เรื่องที่ว่านี้ เรียกว่าคาร์บอนฟุตปริ้นท์ คุณเคตี้ แมนเดส แห่งศูนย์พิวเกี่ยวกับความเปลี่ยนแปลงของสภาพภูมิอากาศของโลก กล่าวว่า ขณะนี้ถ้าคุณแค่พิมพ์ คำว่า คาร์บอนฟุตปริ้นท์ลงใน Search Engine คุณก็จะพบว่า มีกลุ่มนับพันๆ กลุ่มที่สามารถวัดคาร์บอนฟุตปริ้นท์ของ คุณได้ ที่ Websiteขององค์การพิทักษ์สิ่งแวดล้อมของสหรัฐก็มีเครื่องวัดการปล่อยก๊าซเรือนกระจกส่วนบุคคลซึ่งจะตอบคำ ถามเกี่ยวกับเรื่องที่ว่า คุณใช้พลังงานมากน้อยแค่ไหน คุณเคตี้ แมนเดส กล่าวว่า เครื่องวัดที่ออกแบบมาอย่างดีจะเป็นเครื่องมือของคนได้เป็นอย่างดี ที่จะนำไปเริ่มลดปริมาณ คาร์บอนที่ก่อให้เกิดขึ้นมา คุณสกอต สคลาร์ มีบ้านเก่าๆซึ่งสร้างตั้งแต่ช่วงพุทธทศวรรษที่ 2463ซึ่งอยู่นอกเขตกรุงวอชิงตัน เขาดำเนินการลด ปริมาณก๊าซคาร์บอนมาเกือบ 40 ปีโดยเปลี่ยนแปลงบ้านหลังนั้นให้กลายเป็นบ้านที่ไม่เป็นพิษเป็นภัยต่อสิ่งแวดล้อมโดยใช้แผงรับแสงอาทิตย์หลายชนิด ติดตั้งฉนวนป้องกันมิให้ความร้อนหรือความเย็นรั่วไหล และมีช่องระบายอากาศ ที่ห้องเพดานสำหรับระบายความร้อนตอนหน้าร้อน นอกจากนี้ เขายังใช้กังหันลม สำหรับผลิตกระแสไฟฟ้าและเครื่อง ทำความร้อนที่อาศัยพลังแสงอาทิตย์นั้นด้วย คุณสกอต สคลาร์ ปลูกต้นไม้ และต้นเบอร์รี่ไว้รอบบ้านแถมยังมีถังเก็บน้ำใช้แล้ว เพื่อนำมารดต้นไม้ ดอกไม้ ในสวนของ เขาด้วยที่ใต้ถุนบ้านนั้น เขามีแบตเตอรี่ ซึ่งเก็บกระแสไฟฟ้าจากแผงรับพลังแสงอาทิตย์เครื่องใช้ในบ้านต่างๆ ก็ล้วนแต่ประหยัดพลังงานและยังมีพัดลมเพดานสำหรับระบายอากาศด้วย คุณสกอต สคลาร์ นำลูกค้าของบริษัทของเขาคือ The Stella กรุ๊ป มาชมบ้านบริษัทดังกล่าวช่วยรัฐบาลและบริษัท เอกชนในการปรับปรุงอาคารให้ประหยัดพลังงาน อนึ่งในรอบ 3 ปีที่ผ่านมาคุณสกอต สคลาร์ ยังทดสอบเซลล์เชื้อเพลิงไฮโดรเจนด้วย เขากล่าวว่า พลังงานสะอาดในทุกวันนี้ราว 80%ได้ผลคุ้มทุน คุณสกอต สคลาร์ ผู้ขับรถยนต์พันทางกล่าวว่าในอนาคตอันใกล้ พลังงานที่ใช้ตามบ้านจะได้มาจากระบบพลังงานซึ่งอาศัยพลังงานแสงอาทิตย์ พลังลม เซลล์เชื้อเพลิงหรือไม่ก็เทคโนโลยีที่สะอาดอื่นๆ และเรื่องเหล่านี้ จะช่วยลดปริมาณก๊าซคาร์บอนไดออกไซด์ที่มนุษย์เราก่อให้เกิดขึ้น